text: Aduadakı məğlubiyyət xəbəri Romada güclü təəssürat yaratdı və Krispi hökumətinin istefasına səbəb oldu. Parlament Həbəşistanla döyüşmək üçün 140 milyon lirə kreditə səs verdi. Afrikaya 12 piyada batalyonu, 4 alp tüfəng batalyonu, 4 dağ batareyası və bir rota mühəndis qoşunları göndərildi. Qoşunların ümumi sayının 40.000-ə çatdırılması nəzərdə tutulurdu. Baratieri mühakimə olundu və Eritreya koloniyasının qubernatoru vəzifəsini general Antonio Baldissera təyin edildi. O, qoşunlar təşkil etdi və 15–16 min nəfəri Qura, Saqanetti, Qalai və Adi-Kaye istehkam məntəqələri ərazisinə cəmlədi. Kəsələyə dərvişlərə qarşı göndərdiyi dəstə onları Ətbər çayından geri atdı. Ədiqrat yaxınlığında Nəcaşidən qalan Manqaşiyanın 22.000 nəfərlik dəstəsi var idi. Baldissera qalan batalyonu oradan çıxarmaq üçün may ayında Adigrat şəhərinə köçdü. Həbəşlərin heç bir maneəsi ilə qarşılaşmadan, mayın 7-də qalanın qarnizonunu öz dəstəsinə birləşdirdi və Senafa geri çəkildi, çünki İtaliya hökuməti Marebu və Belese çayları boyunca Eritreya koloniyasının sərhədini yaratmaq və daha ehtiyatla fəailiyyət göstərmək qərarına gəldi. İtaliyada aydın başa düşülürdü ki, ağır məğlubiyyətdən sonra nüfuzu bərpa etməkdən, italyan məhbusları zorla azad etməkdən söhbət gedə bilməz.